Jente (8) skutt av medelev i klasserommet
Skyteepisoden skjedde helt på slutten av skoledagen onsdag. I følge USA Today skal jenta ha blitt skutt i magen. Jenta ble fløyet med ambulansehelikopter til sykehus i Seattle, som ligger i delstaten Washington. 8-åringen er kritisk skadet, skriver Sky News. Både gutten og jenta går i tredjeklasse ved Armin Jahr barneskole i Bremerton. Etter den tragiske hendelsen ble gutten tatt hånd om av av politiet og politiet har funnet våpenet som ble brukt. Skolen har omtrent 400 elever, hele skolen ble avsperret like etter skytingen. Etter hvert som elevene ble hentet av foreldrene sine fikk de reise hjem. Politiet jobbet også med å intervjue vitner på stedet. Årsaken til hendelsen er under etterforskning. - Det er for tidlig i etterforskningen til å gi ut detaljer, sier politioverbetjent, Pete Fisher ved Bremerton-politiet til CNN News.
En åtte år gammel jente er kritisk skadet etter å ha blitt skutt av en ni år gammel medelev.